གང་ལྟར་གོང་གི་གསུང་དུམ་བུ་དེ་དོན་ངོ་མའི་ཁོང་གི་སེམས་གཏིང་གི་གསུང་ཡིན་ན་ཡག་པོ་ཡིན་པ་མ་ཟད་ཧ་ཅང་ཡག་པོ་ཡིན་ན་ཡང་དེ་ནི་སྲིད་དོན་པའི་གཡེན་སྦྱོར་གྱི་སྐད་ཆ་ཞིག་ལས་ཁོང་གི་ལྷག་བསམ་གྱི་སྐད་ཆ་ཞིག་ཡིན་པའི་ར་སྤྲོད་ཐུབ་པ་མི་འདུགདེའི་རྒྱུ་མཚན་ནི༡་དེའི་རྗེས་སུ་ཟང་ཟིང་སྣ་དགུ་བྱེད་སྐབས་ཁོང་གིས་དེ་འདྲ་བྱེད་ན་ང་རྒྱབ་སྐྱོར་རྩ་བ་ནས་མི་དགོས་ཟེར་བ་ལྟ་བུ་ཁ་བཤད་དོན་གནས་ཀྱི་རྣམ་འགྱུར་ནན་པོ་ཞིག་སྟོན་འོས་ཀྱང་དེ་ལྟར་རྩ་བ་ནས་གནང་མེད།༢་དེར་མ་ཟད་དོན་གཅོད་གསར་བས་ཁྱེད་ཀྱིས་གཅིག་གསུང་ན་གསུང་སྐབས་ཀྱང་ང་ལ་ངོ་རྒོལ་བྱེད་ཀྱིན་མེད་སྟབས་ངས་ཅིའི་ཕྱིར་བཤད་ཅེས་གསུང་བ་འདི་གོང་གི་གསུང་དེ་དང་ནང་འགལ་ཏག་ཏག་ཆགས་སོང་།༣་གལ་སྲིད་ཁོང་གིས་དེ་འདྲ་ངོ་མ་ཐུགས་ལ་དགོངས་ཀྱི་ཡོད་ན་སྔར་མ་བྱུང་ཡང་ད་ཚོད་ཁོང་ལ་འགྱོད་པ་ཟབ་མོ་ཞིག་སྐྱེས་དགོས་ཚོད་ལ་དེ་འདྲའི་རྣམ་འགྱུར་གང་ཡང་ད་བར་མ་མཐོང་བས་སོ།